2.

Az 1. cikk a következőképpen módosul: a) Az „elérhető fél” fogalommeghatározása helyébe a következő szöveg lép: „– »elérhető fél«: olyan jogalany, amely: a) BIC-kel rendelkezik; b) valamely TIPS DCA-tulajdonos vagy kapcsolódó rendszer által elérhető félként kijelölésre került; c) valamely TIPS DCA-tulajdonos levelezője, ügyfele vagy fióktelepe vagy valamely kapcsolódó rendszer résztvevője, vagy valamely kapcsolódó rendszer résztvevőjének levelezője, ügyfele vagy fióktelepe; és d) a TIPS platformon keresztül címezhető és képes azonnali fizetési megbízások benyújtására és fogadására vagy a TIPS DCA-tulajdonoson vagy a kapcsolódó rendszeren keresztül, vagy, ha a TIPS DCA-tulajdonos vagy a kapcsolódó rendszer ezt engedélyezte, közvetlenül,” b) A „fizetési megbízás” fogalommeghatározása helyébe a következő szöveg lép: „– »fizetési megbízás«: a kifejezés e melléklet 16–18. cikkében történő használata kivételével az azonnali fizetési megbízás, a visszahívásra adott pozitív válasz, a PM-ből TIPS DCA-ra történő likviditásátvezetési megbízás, a TIPS DCA-ról PM-be történő likviditásátvezetési megbízás, a TIPS AS technikai számláról TIPS DCA-ra történő likviditásátvezetési megbízás vagy a TIPS DCA-ról TIPS AS technikai számlára történő likviditásátvezetési megbízás”, c) Az „azonnali fizetési megbízás” fogalommeghatározása helyébe a következő szöveg lép: „– »azonnali fizetési megbízás«: az Európai Pénzforgalmi Tanács SEPA azonnali átutalási (SCT Inst) modelljével összhangban olyan fizetési megbízás, amely napi 24 órában, az év bármely naptári napján végrehajtható, azonnali vagy szinte azonnali feldolgozással és a megbízó értesítésével, amely magában foglalja a következőket: i. TIPS DCA-ról TIPS DCA-ra irányuló azonnali fizetési megbízások, ii. TIPS DCA-ról TIPS AS technikai számlára irányuló azonnali fizetési megbízások, iii. TIPS AS technikai számláról TIPS DCA-ra irányuló azonnali fizetési megbízások, és iv. TIPS AS technikai számláról TIPS AS technikai számlára irányuló azonnali fizetési megbízások,” d) A szöveg a következő fogalommeghatározásokkal egészül ki: „– »TIPS kapcsolódó rendszer technikai számla (TIPS AS technikai számla)«: valamely kapcsolódó rendszer által vagy kapcsolódó rendszer nevében a KB által az azonnali fizetéseknek az adott kapcsolódó rendszer által saját könyveiben történő kiegyenlítése céljára való használatra a KB TARGET2 tagrendszerében fenntartott számla, – »TIPS DCA-ról TIPS AS technikai számlára történő likviditásátvezetési megbízás«: meghatározott pénzösszegnek a TIPS DCA-tulajdonos (vagy a kapcsolódó rendszer valamely más résztvevője) kapcsolódó rendszer könyveiben fennálló pozíciójának finanszírozása céljából egy TIPS DCA-ról egy TIPS AS technikai számlára történő átutalására vonatkozó utasítás, – »TIPS AS technikai számláról TIPS DCA-ra történő likviditásátvezetési megbízás«: meghatározott pénzösszegnek a TIPS DCA-tulajdonos (vagy a kapcsolódó rendszer valamely más résztvevője) kapcsolódó rendszer könyveiben fennálló pozíciójától való forráselvonás céljából egy TIPS AS technikai számláról egy TIPS DCA-ra történő átutalására vonatkozó utasítás, „– »az Európai Pénzforgalmi Tanács SEPA azonnali átutalási (SCT Inst) modellje« vagy »SCT Inst modell«: automatizált, nyílt szabványon alapuló modell, amely az SCT Inst résztvevők által betartandó bankközi szabályokat tartalmaz, és amely lehetővé teszi a SEPA-n belüli pénzforgalmi szolgáltatók számára, hogy automatizált, a SEPA egészére kiterjedő, euróban történő azonnali átutalási terméket kínáljanak, – »mobil másodlagos azonosító kereső (MPL) szolgáltatás«: olyan szolgáltatás, amely lehetővé teszi a TIPS DCA-tulajdonosok, TIPS AS technikai számlát használó kapcsolódó rendszerek és elérhető felek számára, akik ügyfeleiktől valamely másodlagos azonosító (például mobilszám) révén azonosított kedvezményezett javára szóló azonnali fizetési megbízás teljesítésére vonatkozó kérelmet kapnak, hogy a központi MPL adattárból lekérjék a megfelelő kedvezményezetti IBAN-t és BIC-et a vonatkozó számlán a TIPS-ben történő jóváírás céljára, – »telekommunikációs szolgáltató (NSP)«: az a vállalkozás, amelynek az eurorendszernél fennálló koncessziót ítéltek oda csatlakoztatási szolgáltatásoknak az eurorendszer új egységes piaci infrastruktúra kapuján (ESMIG) keresztül történő nyújtására, – »IBAN«: az a nemzetközi bankszámlaszám, amely egyedileg azonosít egy adott országban egy meghatározott pénzügyi intézménynél vezetett egyedi számlát.” e) A „TIPS telekommunikációs szolgáltató” fogalommeghatározását el kell hagyni.